મુલુંડના જ રહેવાસી આનંદ શાહે મિડ-ડે LOCALને કહ્યું હતું કે ‘ડમ્પિંગ રોડના સ્મશાનમાં મને ઘણી વાર જવાનું થાય છે. મેં ઘણા લોકો પાસેથી સાંભળ્યું છે કે ત્યાંના રખેવાળો અને બહારથી આવનારા દારૂ પીતા બેઠા હોય. ત્યાં રહેતા લોકો પણ જેમ-તેમ બેઠા હોય છે, પણ ક્યારેય મારા જોવામાં નથી આવ્યું કોઈને જેમ-તેમ વર્તતા. હા, આ જગ્યાની જાળવણી યોગ્ય રીતે નથી થતી એમાં કોઈ શંકા નથી. જે લોકોએ દારૂ પીતા લોકોને જોયા છે તેમનું કહેવું એમ પણ છે કે જો કર્તાહર્તા જ ભ્રષ્ટ હોય તો બીજાઓને શું દોષ આપવાનો.’